Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18 i 2/20) gradonačelnik Grada Koprivnice donio je,

**ZAKLJUČAK**

**o zaključenju Aneksa Ugovora broj: 1656/2020 o dodjeli financijskih sredstava za 2020. godinu – Umjetnička organizacija Ludens teatar (Program/Projekt: „Premijerna produkcija i gostovanja“)**

**I.**

Zaključuje se Aneks Ugovora broj: 1656/2020 o dodjeli financijskih sredstava za 2020. godinu – Umjetnička organizacija Ludens teatar (Program/Projekt: „Premijerna produkcija i gostovanja“) s Umjetničkom organizacijom Ludens teatar, Hrvatske državnosti 10, Koprivnica.

**II.**

Aneks ugovora iz točke I. ovog Zaključka, zaključuje se na temelju Zahtjeva o produljenju provedbe projekta „Premijerna produkcija i gostovanja“, od 30. listopada 2020. godine zbog novonastalih okolnosti epidemije bolesti COVID-19 uzrokovane virusom SARS-CoV-2.

**III**.

Aneks ugovora iz točke I. ovog Zaključka nalazi se u prilogu i sastavni je dio ovog Zaključka.

KLASA: 007-01/20-06/0005

URBROJ: 2137/01-06-02/5-20-19

Koprivnica, 12.11.2020.

GRADONAČELNIK:

Mišel Jakšić, dipl. oec.

OBRAZLOŽENJE

Grad Koprivnica i Umjetnička organizacija Ludens teatar sklopili su Ugovor broj: 1656/2020 o dodjeli financijskih sredstava za 2020. godinu – Umjetnička organizacija Ludens teatar (Program/Projekt: „Premijerna produkcija i gostovanja“) dana 29. lipnja 2020. godine. Navedenim Ugovorom osigurana su sredstva od 70.000,00 kuna za produkciju nove kazališne predstave u Koprivnici.

Temeljem preporuka Nacionalnog stožera civilne zaštite zbog novonastalih okolnosti epidemije bolesti COVID-19 uzrokovane virusom SARS-CoV-2 u 2020. godini, ograničen je broj sudionika na kulturnim događanjima uz propisane mjere zaštite svih posjetioca i organizatora događanja.

Upravnom odjelu za društvene djelatnosti Grada Koprivnice dana 30. listopada 2020. godine, Umjetnička organizacija Ludens teatar obratila se sa Zahtjevom o produljenju provedbe projekta, odnosno samog održavanja premijere kazališne predstave u 2021. godini s obavijesti da je nova kazališna predstava realizirana i da su utrošena sva odobrena sredstva.

Na temelju svega navedenog, predlaže se gradonačelniku Grada Koprivnice donošenje Zaključka o zaključenju Aneksa Ugovora broj: 1656/2020 o dodjeli financijskih sredstava za 2020. godinu – Umjetnička organizacija Ludens teatar (Program/Projekt: „Premijerna produkcija i gostovanja“).

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. rad.